Jelaskan Lex talionis dari Bible dan Keganasan dalam bahasa melayu

Maksud prinsip mata ganti mata ialah seseorang yang mencederakan orang lain harus mengembalikan tindakan yang menyakitkan itu kepada pihak yang memulakan. The exact Latin (lex talionis) to English translation of this phrase is actually "The law of retaliation."Terjemahan tepat dari bahasa Latin ke bahasa Inggeris bagi frasa ini sebenarnya ialah "The law of retaliation" (undang-undang tindakan balas). Prinsip ini berakar umbi pada satu tujuan undang-undang untuk menyediakan hukuman setimpal bagi pihak yang disakiti.

Frasa "mata ganti mata" (bahasa Ibrani ayin tachat ayin "mata di bawah mata") ialah petikan daripada beberapa petikan dalam Bible Ibrani(, , and ) yang bermaksud seseorang yang mencederakan mata orang lain diperintahkan untuk memberi nilai matanya sendiri sebagai pampasan. Ia mentakrifkan dan membataskan takat hukuman dalam syariat Torah.

Perkataan Inggeris talion bermaksud hukuman yang serupa terhadap kesalahan, dari perkataan Latin talio. Prinsip "mata ganti mata" sering dirujuk pada penggunaan frasa Latin lex talionis, undang-undang talion.

Ungkapan "mata ganti mata" muncul dalam Bible Ibrani. Ayat-ayat seperti  dan  yang kadang kala dialih bahasa ke dalam terjemahan orang Kristian sebagai "mata ganti mata" atau yang seumpamanya, berungkapan ayin tachat ayin yang bererti "setiap mata (kata demi kata "mata di bawah mata") dalam bahasa Ibrani yang asal. Ayat-ayat yang mengandungi ungkapan itu menyenaraikan situasi-situasi hukuman dikenakan untuk memberi pampasan bagi kecederaan dan menyatakan setiap kecederaan mesti diberi pampasan. Talmud (dalam Bava Kamma, 83b-84a), betul-betul membincangkan tabiat pampasan wang ini dalam kes-kes tort dan berhujah bahawa tafsiran sebegitu tidak boleh dipakai terhadap pesalah yang cacat penglihatan. Memandangkan Torah menghendaki bahawa hukuman boleh dipakai secara universal, frasa itu tidak boleh ditafsirkan sebegini tetapi sebegitu yang menggunapakai revisionisme pragmatik yang sama, kecederaan bernilai serupa, seperti kehilangan tangan atau kaki boleh dikenakan sekiranya pesalah itu tidak mempunyai mata. Malahan, hukuman perseorangan dengan jelas dilarang oleh Torah , keadilan timbal balik sebegitu diperuntukan dengan ketat untuk majistret masyarakat (selalunya dalam bentuk mahkamah tempatan).

Syariat Lisan menjelaskan, berdasarkan ayat-ayat Bible, bahawa Bible memerintahkan satu bentuk pampasan wang lima bahagian yang canggih yang mengandungi bayaran bagi "kerosakan, kesakitan, belanja perubatan, ketidakupayaan dan kesakitan mental"-yang mendasari banyak kod undang-undang moden. Sebahagian buku-buku rabbi menjelaskan bahawa ungkapan "mata ganti mata, dsb." menyarankan bahawa pesalah layak kehilangan matanya sendiri, tetapi syariat Bible bersikap lembut terhadapnya. − Diparafrasa dari Jemaah Ortodoks Bersatu

Bagaimana pun, Torah juga membincangkan satu bentuk keadilan timbal balik terus yang mengandungi frasa ayin tachat ayin yang muncul di tempat lain (). Di sini, Torah membincangkan saksi palsu yang berpakat untuk memberi kesaksian terhadap orang lain. Torah menghendaki mahkamah untuk "memperlakukan terhadapnya sebagaimana dia telah berpakat memperlakukan saudaranya"(). Dengan mengandaikan pematuhan kriteria-kriteria teknikal tertentu (seperti menghukum yang tertuduh yang belum menerima hukuman), di mana sahaja mungkin untuk menghukum orang-orang yang berpakat dengan hukuman yang betul-betul sama menerusi apa yang mereka rancang untuk mengugat saudara mereka, mahkamah menjalankan keadilan timbal balik terus ini (termasuklah apabila hukuman itu melibatkan hukuman mati). Jika tidak, pesalah akan menerima sebatan (Makot 1:1; ibid., Bab. Talmud 2a berdasarkan tafsiran kritikal ).

Torah yang wujud pada hari ini dengan jelas mengharamkan "mata ganti mata" samada dalam konteks balas dendam ataupun pampasan. Bagaimana pun, kelihatan tiada pengharaman bagi saksi palsu yang berpakat sulit dalam sesuatu konspirasi. (Terdapat satu kes Torah menyatakan "...dan kamu harus potong tangannya..." . Para pendeta Talmud memahami erti harfiah ayat ini yang merujuk pada kes perempuan itu menyerang seorang lelaki dengan cara yang berpotensi membawa maut. Ayat ini mengajarkan bahawa walaupun seseorang mesti masuk campur untuk menyelamatkan mangsa, seseorang tidak perlu membunuh penyerang yang memabwa maut sekiranya dapat menjadikan penyerang itu tidak berkesan melalui kecederaan yang tidak membawa maut {Sifrei; Maimonides' Yad, Nezikin, Hil. Rotze'ach u'Sh'mirat Nefesh 1:7}. Apa pun, tiada satu ayat pun yang memerintahkan kecederaan kepada mata, gigi atau kaki.) Jadi, mustahil bagi kita untuk memahami "mata ganti mata, gigi ganti gigi" secara harfiah dalam konteks saksi konspirasi.

membincangkan satu bentuk sahaja keadilan timbal balik terpencil yang tidak dilaksanakan secara langsung oleh mahkamah, yang dalam keadaan yang sangat terbatas, seseorang didapati bersalah membunuh orang dengan cuai mungkim dihukum bunuh oleh sanak saudara si mati yang mengambil peranan "penebus darah".

Bagi kes sebegitu, mahkamah menghendaki pihak yang bersalah supaya melarikan diri ke kota pelarian yang ditentukan. Ketika pihak bersalah berada di situ, "penebus darah" mungkin tidak dapat membunuhnya. Bagaimana pun, jika pihak bersalah itu meninggalkan pembuangannya secara tidak sah, "penebus darah", sebagai peserta mahkamah, mungkin dapat membunuh pihak yang bersalah itu. Meskipun begitu, peruntukan "penebus darah" tidak bertugas sebagai keadilan timbal balik yang sebenarnya, kerana penebus itu hanya bertindak untuk menghukum pembunuh yang cuai yang meninggalkan pembuangannya. Malahan, pembunuhan dengan niat tidak sejajar dengan pembunuhan cuai dan oleh itu tidak dapat memberikan secara langsung hukuman timbal balik bagi pematian orang, sebaliknya memberi penalti kerana melepaskan diri daripada hukuman (Makot 7a–13a). (Menurut syariat Yahudi tradisional, penggunaan undang-undang ini memerlukan kewujudan dan penyelenggaraan kota-kota pelarian yang ditentukan menurut Bible, dan juga sabitan di mahkamah yang layak dengan 23 orang hakim seperti yang digariskan oleh Taurat dan Talmud. Keadaan yang terkemudian itu juga terpakai kepada sebarang hukuman mati. Keadaan ini tidak wujud selama lebih kurang 2,000 tahun.)

Tafsiran Kristian terhadap petikan Bible kuat dipengaruhi oleh petikan daripada Leviticus (19:18 di atas) dalam Khutbah di Bukit Jesus. Dalam Huraian Syariat (sebahagian daripada Khutbah di Bukit), Jesus menggesa para pengikutnya supaya memberikan pipi yang lain apabila berhadapan dengan keganasan:

Kamu telah mendengar "mata dibalas dengan mata dan gigi dibalas dengan gigi". Tapi aku katakan kepada kamu, jangan melawan penjahat. Sekiranya seseorang menampar pipi kananmu, berikan juga pipi yang satu lagi [untuk ditampar]. (, NRSV)

Kata-kata Jesus ini sering kali ditafsirkan sebagai kritikan terhadap ajaran Perjanjian Lama, dan sering dianggap sebagai membayangkan bahawa "mata dibalas mata" lebih menggalakkan balas dendam melampau daripada cubaan membataskannya. Itu adalah salah satu titik 'penunaian atau pemusnahan' syariat Ibrani yang sudah pun dibincangkan St. Augustine di dalam Contra Faustum, Buku XIX.

Sebagaimana yang disebutkan di dalam bahagian terdahulu, kecenderungan semulajadi manusia adalah untuk dendam dan secara melampau. “Kamu melukai saya atau menyinggung saya jadi saya akan ambil ‘tangan dan kaki’ atau menyaman kamu atas semua yang kamu buat!” Walaupun Kod Hammurabi dan Syariat Ibrani mempunyai hukuman mati bagi banyak jenayah, “mata dibalas mata” adalah untuk membataskan pampasan kepada nilai kehilangan itu; dalam Kod Hammurabi ia dilaksanakan secara harfiah, dan dalam Syariat Ibrani dilaksanakan secara kewangan. Oleh itu, ia mungkin lebih baik dibaca 'hanya satu mata dibalas dengan satu mata'.